Старшыня Палаты прадстаўнікоў выказаў упэўненасць, што развіццю супрацоўніцтва будзе садзейнічаць рэалізацыя новых узаемавыгадных праектаў у сферах прамысловасці і вытворчай кааперацыі, здабычы карысных выкапняў, сельскай гаспадаркі, энергетыкі, інфармацыйных тэхналогій, адукацыі, аховы здароўя і іншых. Гэта пастаўка ў Арменію беларускай тэхнікі, забеспячэнне яе фінансава-крэдытнай падтрымкі. Размова ідзе аб мадэрнізацыі сеткі гарадскога пасажырскага транспарту і ліфтавай гаспадаркі Ерэвана і іншых гарадоў Арменіі, стварэнні СП і рэалізацыі сумесных праектаў па выпуску і прасоўванні канкурэнтаздольнай і запатрабаванай прадукцыі на рынкі трэціх дзяржаў, перш за ўсё ЕАЭС, Ірана і ЕС, з якім Арменія падпісала ў канцы мінулага года Пагадненне аб усёабдымным і пашыраным партнёрстве- растлумачылі ў прэс-службе. 